Mirsad Malićbegović
Mirsad Malićbegović rođen je u Zenici 1940. godine. Bosanskohercegovački je pjesnik, prozaista i novinar. Poeziju počinje pisati vrlo rano. Već 1956. godine dobio je prvu nagradu za poeziju u listu "Naša riječ". Kao učenik drugog razreda Učiteljske škole u Travniku objavljuje svoju prvu knjigu poezije pod naslovom "Tihi odlazak". Pored poezije Mirsad piše i prozu. Rat i stradanja Bošnjaka inspirišu ga da napiše i objavi 1994. godine dokumentarističku prozu "Rane duše moje", a 1997. godine izlazi iz štampe i njegov prvi roman "Tame i svitanje". Njegove pjesme su objavljivane u zagrebačkim časopisima "Telegram", "Republika","Behar". Učestvovao je na Međunarodnom festivalu Struške večeri poezije[mrtav link], te Majskim rukovanjima[mrtav link] u Podgorici. Živi i radi u Zenici.